**Dato :** 3. april 2018
**Sagsnr. :** 400. 143-45 LFA/lsn

**M Ø D E R E F E R A T**

Vedr. bestyrelsesmøde i Ejerforeningen Nordstrand

**Mødetid: Tirsdag, den 3. april 2018 kl. 11.00**

**Mødested: Gildesalen på Nordstrand**

**Mødedeltagere: Lars Fogh-Andersen**

 **Henrik Carlsen**

**Else Mathiasen
Else Jepsen
Ingelise Hansen
Tommy Hansen
Tom Pedersen**

**Afbud: Ingen.**

**Referent: Lars Fogh-Andersen**

**- o – o – o – o – o – o – o -**

Der var alene to dagsordens punkter til behandling på dette bestyrelsesmøde.

**01. Indfrielse af fælleslån:**

Lars Fogh-Andersen kunne oplyse, at hans snarest vil iværksætte de nødvendige tiltag med henblik på opkrævning af særskilt bidrag fra de enkelte ejere til brug ved indfrielse af fælleslånet.

Det blev drøftet, hvorledes man skulle forholde sig i relation til eventuelle ejere, der måtte være ude af stand til at betale. Dette spørgsmål blev henskudt til efter den 1. maj 2018, idet Lars Fogh-Andersen præciserede, at de enkelte ejere som medlemmer af ejerforeningen er forpligtet at betale deres andele af indfrielsesbeløbet. Om nødvendigt kan ejerforeningen i en kortere periode ”hjælpe” mod fuld sikkerhed i de relevante ejers lejligheder.

(Alle ejere har foretaget korrekt indbetaling pr. 1. maj 2018-ref. bemærkning).

**02. Opgangsrenoveringsprojektet:**

Opgangsprojektet blev drøftet med udgangspunkt i de forbehold, der er indeholdt i det tilbud, der er afgivet af Erling Christensen Møbler. Ejerforeningen ønsker så vidt muligt sikkerhed for, at renoveringsprojektet kan udføres indenfor en forud kendt økonomisk ramme. Bestyrelsen kontakter Erling Christensen Møbler herom.

Lars Fogh-Andersen gjorde opmærksom på, at det vedtagne forslag forudsætter en finansierings-model/låneoptagelse, der i henhold til vedtægterne skal godkendes med kvalificeret majoritet på en generalforsamling. En eventuelt låneoptagelse kan således enten sanktioneres af en ny generalforsamling, hvor man kan mønstre det nødvendige kvalificerede flertal, alternativt skal der indhentes særskilt samtykke fra de enkelte ejere.

En kombination af de to modeller er også gennemførlig, idet samtykkeerklæringer kan formuleres som fuldmagter, hvorefter bestyrelsen kan stemme for låneoptagelsen på en ekstraordinær generalforsamling.

**03. Næste bestyrelsesmøde:**

Næste bestyrelsesmødeafholdes den 6. juni 2018 kl. 10.00 i gildesalen.

Som referent:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Lars Fogh-Andersen